Kommissionens beslutning

af 13. marts 2001

om medlemsstaternes forlængelse af fristen for midlertidige godkendelser af de nye aktive stoffer IKI 1145; TO 1145 (fosthiazat), CGA 329351 (metalaxyl-m), MON 37500 (sulfosulfuron), Spodoptera exigua nuclear polyhedrosis virus

(meddelt under nummer K(2001) 698)

(EØS-relevant tekst)

(2001/231/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2000/80/EF af(2), særlig artikel 8, stk. 1, fjerde afsnit, og

ud fra følgende betragtninger:

(1) Ifølge direktiv 91/414/EØF (i det følgende benævnt direktivet) skal der opstilles en EF-liste over aktive stoffer, som må iblandes plantebeskyttelsesmidler.

(2) ISK Biosciences forelagde den 5. marts 1996 de britiske myndigheder et dossier med anmodning om optagelse af det nye aktive stof IKI 1145; TO 1145 (fosthiazat) på listen.

(3) Novartis Crop Protection Ag. forelagde den 9. februar 1996 de belgiske myndigheder et dossier med anmodning om optagelse af det nye aktive stof CGA 329351 (metalaxyl-m) på listen.

(4) Monsanto forelagde den 24. april 1997 de irske myndigheder et dossier med anmodning om optagelse af det nye aktive stof MON 37500 (sulfosulfuron) på listen.

(5) Biosys forelagde den 12. juli 1996 de nederlandske myndigheder et dossier med anmodning om optagelse af det nye aktive stof Spodoptera exigua nuclear polyhedrosis virus på listen.

(6) I henhold til direktivets artikel 6, stk. 3, bekræftede Kommissionen ved beslutning 97/362/EF(3), at det dossier, der er forelagt for IKI 1145; TO 1145 (fosthiazat), kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(7) I henhold til direktivets artikel 6, stk. 3, bekræftede Kommissionen ved beslutning 97/591/EF(4), at det dossier, der er forelagt for CGA 329351 (metalaxyl-m), kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(8) I henhold til direktivets artikel 6, stk. 3, bekræftede Kommissionen ved beslutning 97/865/EF(5), at det dossier, der er forelagt for MON 37500 (sulfosulfuron), kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(9) I henhold til direktivets artikel 6, stk. 3, bekræftede Kommissionen ved beslutning 97/865/EF, at det dossier, der er forelagt for Spodoptera exigua nuclear polyhedrosis virus, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(10) Bekræftelsen er nødvendig, for at der kan foretages en grundig behandling af dossiererne, og for at medlemsstaterne foreløbigt kan godkende plantebeskyttelsesmidler, der indeholder de aktive stoffer, for en periode på mindst tre år, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes.

(11) For IKI 1145; TO 1145 (fosthiazat) er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Det Forenede Kongerige, der er udpeget til rapporterende medlemsstat, forelagde den 18. marts 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(12) For CGA 329351 (metalaxyl-m) er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Belgien, der er udpeget til rapporterende medlemsstat, forelagde den 27. juli 1999 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(13) For MON 37500 (sulfosulfuron) er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Irland, der er udpeget til rapporterende medlemsstat, forelagde den 2. april 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(14) For Spodoptera exigua nuclear polyhedrosis virus er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Nederlandene, der er udpeget til rapporterende medlemsstat, forelagde den 19. november 1999 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(15) Det har ikke været muligt at afslutte evalueringen af dossiererne inden tre år efter vedtagelsen af ovennævnte beslutninger om, at dossiererne er fuldstændige. For fosthiazat er der foretaget en langvarig og dybtgående undersøgelse af spørgsmål vedrørende påvirkning af brugeren og stoffets skæbne i miljøet. For metalaxyl-m har der været mange drøftelser om stoffets skæbne i miljøet. For sulfosulfuron er der foretaget en dybtgående undersøgelse af toksikologi for pattedyr. For Spodoptera exigua nuclear polyhedrosis virus har der været langvarige undersøgelser og drøftelser af vurderingerne af risici for menneskers sundhed og miljøet.

(16) Det Forenede Kongerige bevilgede den 25. februar 1998 den første midlertidige godkendelse af IKI 1145; TO 1145 (fosthiazat), som udløber den 25. februar 2001.

(17) Belgien bevilgede den 20. januar 1998 den første midlertidige godkendelse af CGA 329351 (metalaxyl-m), som udløber den 20. januar 2001.

(18) Irland bevilgede den 16. februar 1998 den første midlertidige godkendelse af MON 37500 (sulfosulfuron), som udløber den 16. februar 2001.

(19) Nederlandene bevilgede den 1. december 1997 den første midlertidige godkendelse af Spodoptera exigua nuclear polyhedrosis virus, som udløber den 1. december 2000.

(20) Medlemsstaterne bør kunne forlænge med 12 måneder de midlertidige godkendelser, som er bevilget i henhold til direktivets artikel 8, af plantebeskyttelsesmidler, der indeholder disse aktive stoffer, så undersøgelsen af dossiererne kan fortsætte.

(21) Midlertidige godkendelser må kun opretholdes, hvis den pågældende medlemsstat har fastslået, at det aktive stof fortsat opfylder sikkerhedskravene i direktivets artikel 5, stk. 1, og at plantebeskyttelsesmidlet kan forventes at ville opfylde kravene i artikel 4, stk. 1, litra b) til f).

(22) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne kan forlænge midlertidige godkendelser af plantebeskyttelsesmidler, der indeholder IKI 1145; TO 1145 (fosthiazat), CGA 329351 (metalaxyl-m), MON 37500 (sulfosulfuron) og Spodoptera exigua nuclear polyhedrosis virus for en periode på højst 12 måneder fra datoen for denne beslutnings vedtagelse.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. marts 2001.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 309 af 9.12.2000, s. 14.

(3) EFT L 152 af 11.6.1997, s. 31.

(4) EFT L 239 af 30.8.1997, s. 48.

(5) EFT L 351 af 23.12.1997, s. 67.